b"\n_START_ARTICLE_\nOctave Lapize\n_START_SECTION_\nBiografia\n_START_PARAGRAPH_\nCiclista franc\xc3\xa8s, fou conegut principalment per la seva vict\xc3\xb2ria al Tour de Fran\xc3\xa7a de 1910 i per la medalla de bronze als Jocs Ol\xc3\xadmpics de Londres 1908 a la prova dels 100 quil\xc3\xb2metres. A m\xc3\xa9s a m\xc3\xa9s fou 3 vegades guanyador de la Paris-Roubaix, del Campi\xc3\xb3 de Fran\xc3\xa7a en ruta i de la Par\xc3\xads-Brussel\xc2\xb7les._NEWLINE_Pilot de combat de l'aviaci\xc3\xb3 de l'ex\xc3\xa8rcit franc\xc3\xa8s, Lapize mor\xc3\xad el dia nacional de Fran\xc3\xa7a de 1917, en plena I Guerra Mundial quan el seu avi\xc3\xb3 fou abatut a Verdun._NEWLINE_Dalt del Coll del Tourmalet hi ha una est\xc3\xa0tua seva en homenatge a ser el primer ciclista a haver assolit el coll l'any 1910, en primera edici\xc3\xb3 que el Tour de Fran\xc3\xa7a passava pels Pirineus."